[{"text_idx": "#000000", "text": "Tule Magnus Kirdile u\u0308leaedseks: kaks viimast kinnistut vaatega ja\u0308rvele on enampakkumisel"}, {"text_idx": "#000002", "text": "Magnus Kirt on po\u0303line to\u0303rvakas, kellele vald kinkis sportlike tulemuste eest uue kodukoha To\u0303rva uues noorepere elurajoonis. Piirkonnas, kus ta\u0308navu suvel mu\u0308u\u0308ki la\u0308inud krundid broneeriti va\u0308hem kui paari tunniga. Nu\u0308u\u0308dseks on enampakkumisele jo\u0303udnud kaks viimast ja ko\u0303ige magusamat kinnistut. Need, mis asuvad otse Magnuse uue kodu vahetus naabruses maalilise vaatega Vanamo\u0303isa ja\u0308rvele."}, {"text_idx": "#000003", "text": "Magnuse uue kodu naabruses asuvate kruntide numbrid on plaanil ma\u0308rgitud 5 ja 3 ning lisaks on vo\u0303imalik veel soetada noorepere programmi alusel viimane kinnistu numbriga 33, mille puhul pakub vald soodustingimusi noortele lastega peredele. Krunte saab broneerida ning enampakkumisel osaledaTule To\u0303rva portaalis."}, {"text_idx": "#000004", "text": "Selline on Sinu uus kodu talvel!"}, {"text_idx": "#000005", "text": "Magnus Kirt ehitas lapsena onni samale kohale, kus ta\u0308na rajab omale uue kodu"}, {"text_idx": "#000007", "text": "\u201eKuna ma elan Vanamo\u0303isa ja\u0308rve la\u0308hedal, olid ko\u0303ik u\u0308mbruskonna metsad ja ma\u0308ed mulle juba lapsepo\u0303lves tuttavad ma\u0308ngukohad,\u201c meenutab Magnus. Ta\u0308pselt oma uuele kinnistule ehitas ta lapsena onni ning tema isa, Eesti kelgukoondise peatreener Peeter Kirt, sooviski sinna maja ehitada. Kahjuks tol ajal ja\u0308i see vaid unistuseks."}, {"text_idx": "#000008", "text": "\u201eLemmik sportimise paigad on mul To\u0303rvas,\u201c on Magnus veendunud kodukandi parimates aktiivselt vaba aja veetmise vo\u0303imalustes. Oma esimese vo\u0303istluse tegigi ta\u0308nane tippsportlane just To\u0303rvas koolistaadionil: \u201eTa\u0308naseks on staadion viimseni renoveeritud ja kaasaegne.\u201c"}, {"text_idx": "#000010", "text": "To\u0303rva on to\u0303eline kuurortlinn nii suvel kui talvel. Hoolimata ilmast ja kohalikest ja\u0308rvedest ja jo\u0303gedest, on ta\u0308napa\u0308eval vo\u0303imalus ujuda pa\u0308ris mitmes la\u0308hedal asuvas veekeskuses ja spaas. Eesti vast ko\u0303ige uuemas spaas \u2013 To\u0303rva Veemo\u0303nulas \u2013 tervitavad kolme rajaga 25-meetrine bassein, neli erinevat sauna, suur laste- ja mo\u0303nubassein, kaks mullivanni, lo\u0303o\u0303gastusala ja pa\u0308ikeseterrass."}, {"text_idx": "#000011", "text": "To\u0303rva vald on teinud lastega peredele oma maja soetamise soodsamaks, et unistus oma kodust ainult ilusaks mo\u0303tteks ei ja\u0308a\u0308ks."}, {"text_idx": "#000013", "text": "To\u0303rva vald rajab vallavanema Maido Ruusmanni so\u0303nul 2023. aasta lo\u0303puks alale vajalikud kommunikatsioonid. Parema elukeskkonna loomiseks on kinnistute vahele kavandatud rohealad ja ma\u0308nguva\u0308ljak. Lisaks on planeeritud po\u0303hjanurgas vo\u0303imalus ku\u0308laplatsi rajamiseks, kus kogukond saab u\u0308hiseid koosviibimisi korraldada. 120 m kaugusele ja\u0308a\u0308b Vanamo\u0303isa ja\u0308rv ning kuurortlinna rand, piirkonna ko\u0303rval lookleb jo\u0303gi."}, {"text_idx": "#000014", "text": "Noorepere programmi toel saab viimasele krundile number 33 kinnisvarahindaja kehtestatud turuhinnast iga leibkonna alaealise lapse kohta soodustust. Kaks viimast krunti otse Magnus Kirdi uue kodu naabruses leiavad omaniku enampakkumise teel. Elektroonilise enampakkumise osta.ee keskkonnas kahele ko\u0303ige ko\u0303rgema va\u0308a\u0308rtusega krundile ning avalduste esitamise vo\u0303imaluse viimasele noorepere koduprogrammi kinnistule leiad Tule To\u0303rva portaalist."}, {"text_idx": "#000016", "text": "To\u0303rva on u\u0308ks va\u0308heseid ametliku kuurortlinnatunnistusega suvituslinnasid Lo\u0303una-Eestis aastast 1937 ning tiitlit kinnitab kaunis ja\u0308rverand, ko\u0303rgeim vettehu\u0308ppe torn, spordi- ja matkarajad, veemo\u0303nula ning rahvusvahelist tuntust kogunud liivaskulptuuride park. To\u0303rva Tule-Pa\u0308evad on iga-aastane Lo\u0303una \u2013 Eesti u\u0308ks suurimaid festivale, mis on To\u0303rvale omaselt just tulega seotud ning see kulmineerub Tulede O\u0308o\u0308ga."}]